text: Hold på hat og briller - torsdag bliver blæsende
  09 juli 2015 kl. 04.08
  DMI advarer om kuling med vindstød af stormstyrke hele dagen.
  Særligt på vestkysten skal man i dag holde godt fast, hvis man skal udenfor. I Varde, Esbjerg og Tønder kommuner varsler DMI om voldsomt vejr allerede fra morgenstunden til sidst på eftermiddagen.
  Vinden ligger på omkring 25 meter i sekundet.
  Fra ni-tiden kan folk i Aabenraa og Sønderborg også forvente en solid rusketur, når de går udenfor. Her står blæsevejret på indtil 19-tiden i aften.
  I kan følge DMI's varslinger for blæsevejret på linket her.
  DMI varsel for vindstød af stormstyrke. : http://t.co/HsShtHFM2H pic.twitter.com/QHkOPBFbEg
  
  